pythainlp/thai-wiki-dataset-v3 huggingface dataset:
เทย์เลอร์ มอมเซน

เทย์เลอร์ มิเชล มอมเซน (Taylor Michel momsen) (เกิดเมื่อวันที่ 26 กรกฎาคม ค.ศ. 1993) เป็นนักร้อง นักแต่งเพลง อดีตนักแสดง และนางแบบชาวอเมริกัน เธอเป็นที่รู้จักด้านการร้องเพลงและเป็นนักร้องนำวงดนตรีร็อค The Pretty Reckless นอกจากนี้เธอยังเป็นนักแสดงที่โด่งดังจากซีรีส์ยอดฮิต Gossip Girl (2007–2012) รับบทเป็น เจนนี่ ฮัมฟรีย์ เด็กสาวผู้มุ่งมั่นอยากจะเป็นดีไซเนอร์ และรับบทเป็น ซินดี้ ลู ฮู ในภาพยนตร์เรื่อง Dr. Seuss' How the Grinch Stole Christmas (2000)
== ผลงาน ==
== อ้างอิง ==
== แหล่งข้อมูลอื่น ==
นักแสดงเด็กชาวอเมริกัน
นักร้องเด็กชาวอเมริกัน
นักแสดงอเมริกัน
นักร้องอเมริกัน
บุคคลจากเซนต์หลุยส์
นักแสดงเด็กหญิงชาวอเมริกัน
การเดินทางของกัลลิเวอร์

การเดินทางของกัลลิเวอร์ (Gulliver's Travels) เป็นนวนิยายโดยโจนาทาน สวิฟต์ นักเขียนและนักบวชชาวไอริช ตีพิมพ์ครั้งแรกในปี ค.ศ. 1726 และปรับปรุงแก้ไขในฉบับตีพิมพ์ ค.ศ. 1735 เป็นวรรณกรรมเสียดสีพฤติกรรมมนุษย์ วิจารณ์สังคม การเมืองอังกฤษ  และล้อเลียนวรรณกรรมแนวผจญภัยที่เป็นที่นิยมในขณะนั้น เช่นเรื่อง โรบินสัน ครูโซ (1719)
นวนิยายเรื่องนี้มีชื่อเต็มว่า Travels into Several Remote Nations of the World, in Four Parts. By Lemuel Gulliver, First a Surgeon, and then a Captain of Several Ships แบ่งออกเป็น 4 ภาค กล่าวถึงการผจญภัยของเลอมูเอล กัลลิเวอร์ นายแพทย์ที่ชื่นชอบการเดินทางทางเรือ โดยสารเรือข้ามสมุทรไปยังดินแดนต่างๆ โดยเฉพาะภาคแรกซึ่งเรือของกัลลิเวอร์อัปปางและไปอยู่ในดินแดนของคนแคระ และภาคสองในดินแดนของยักษ์
ภาค 1 การผจญภัยในอาณาจักรลิลลิพุต และเบลฟุสคู
ภาค 2 การผจญภัยในอาณาจักรบรอบ์ดิงแนก
ภาค 3 การผจญภัยในเกาะลาพูตา, อาณาจักรบาลนิบารี, เกาะลักก์แนกก์, เกาะกลับบ์ดับดริบ และญี่ปุ่น
ภาค 4 การผจญภัยในเมืองม้า ฮวินเนม 
สวิฟต์เขียนนวนิยายเรื่องนี้โดยใช้นามปากกา เลอมูเอล กัลลิเวอร์ โดยเขียนในลักษณะบันทึกประจำวันของตัวผู้เขียนเอง
== อ้างอิง ==
== แหล่งข้อมูลอื่น ==
Gulliver's Travels , full text and audio.
วรรณกรรมในปี พ.ศ. 2269
วรรณกรรมภาษาอังกฤษ
งานเขียนของ โจนาทาน สวิฟต์
เวิลด์ แทคทีม แชมเปี้ยนชิพ (ดับเบิลยูดับเบิลยูอี)

แชมป์โลกแท็กทีม (World Tag Team Championship) เป็นตำแหน่งแชมป์แท็กทีมของWWE ก่อตั้งขึ้นเมื่อ 3 มิถุนายน ค.ศ. 1971 ถึง 16 สิงหาคม ค.ศ. 2010โดยเข็มขัดแชมป์ถูกสถาปนามาตั้งสมัยใช่ชื่อสมาคม World Wide Wrestling Federation (ต่อมาได้เปลี่ยนชื่อมาเป็น World Wrestling Federation ในปี ค.ศ. 1979)
ในช่วงเดือนมีนาคม ค.ศ. 2001 World Wrestling Federation (WWF) ได้ซื้อสมาคม WCW และได้นำเอาเข็มขัดแชมป์แทกทีม WCW มาใช้ร่วมกัน จนถึงเดือนพฤศจิกายน ค.ศ. 2001 ได้ทำการรวมแชมป์เป็นตำแหน่งเดียวกัน โดยได้รีไทร์แชมป์แทกทีม WCW ไปและแชมป์แทกทีม WWF ถูกใช้งานต่อ
ในปี ค.ศ. 2002 สมาคมได้ทำการเปลี่ยนชื่อเป็น WWE และสถาปนาแชมป์แทกทีมเส้นที่สอง คือ ดับเบิลยูดับเบิลยูอี แท็กทีม แชมเปียนชิป ขึ้นหลังจากมีการแบ่งค่ายใน WWE จนต่อมาแชมป์เส้นนี้ได้ถูกรวมแชมป์กับ แชมป์แทกทีม WWE และได้ใช้ชื่อ Unified WWE Tag Team Championship แต่เข็มขัดทั้งสองเส้นยังถูกใช้งานอยู่จนถึงปี ค.ศ. 2010 แชมป์ World Tag Team Championship ถูกรีไทร์ลง
==ประวัติ==
แชมป์ World Tag Team Championship รู้จักกันดีในชื่อเดิมของ World Wide Wrestling Federation (WWWF) World Tag Team Championship ถูกสถาปนาขึ้นในปี ค.ศ. 1971 โดยแชมป์แทกทีมคู่แรก คือ Luke Graham และ Tarzan Tyler ซึ่งได้ในวันที่ 3 มิถุนายน และชื่อเดิมของ World Wrestling Federation (WWF) World Tag Team Championship ในตอนที่เปลี่ยนชื่อสมาคมมาเป็น World Wrestling Federation (WWF) ในปี ค.ศ. 1979
ในปี ค.ศ. 2001 WWF ได้ซื้อสมาคม World Championship Wrestling (WCW) กลุ่ม The Invasion ได้เกิดขึ้นระหว่างที่กลุ่มWCW/ECW Alliance แตกกลุ่ม ในเซอร์ไวเวอร์ ซีรีส์ (2001) ได้จัดแมทช์การปล้ำรวมแชมป์เข้ากับแชมป์โลกแทกทีม WCW ในกรงเหล็ก โดยแชมป์แทกทีม WCW The Dudley Boyz เป็นฝ่ายเอาชนะ แชมป์แทกทีม WWF Hardy Boyz และต่อมาแชมป์แทกทีม WCW ถูกรีไทร์ลง
หลังจากมีการเปลี่ยนชื่อสมาคมมาเป็น WWE ในปี ค.ศ. 2002 แชมป์เส้นนี้ได้ถูกเรียกว่า World Wrestling Entertainment (WWE) Tag Team Championship จากนั้นได้มีการแบ่งค่ายใน WWE โดยแชมป์ World Wrestling Entertainment (WWE) Tag Team Championship ถูกย้ายไปอยู่ที่ค่ายรอว์ ตามมาด้วยค่ายSmackDown! ได้มีการสถาปนาแชมป์ WWE Tag Team Championship โดยผู้จัดการทั่วไป Stephanie McMahon พร้อมกับสถาปนาแชมป์ World Heavyweight Championship ในค่ายรอว์ หลังจากที่แชมป์โลก WWE Championship ถูกย้ายไปปค่ายSmackDown! ต่อมาแชมป์ WWE Tag Team Championship ของค่ายรอว์ถูกเปลี่ยนชื่อมาเป็น World Tag Team Championship หลังจากนั้นชื่แชมป์แทกทีมก็ไม่เคยถูกเปลี่ยนชื่ออีก
ในWrestleMania XXV ทีมThe Colóns (Carlito และPrimo) ได้รวมแชมป์แทกทีมสองเส้นทั้ง World Tag Team Champions และ WWE Tag Team Champions เปลี่ยนชื่อมาเป็น Unified WWE Tag Team Championship
แชมป์ Unified WWE Tag Team Championship สามารถปรากฏตัวได้ในทุกค่ายของ WWE จนถึงวันที่ 16 สิงหาคม ค.ศ. 2010 แชมป์ World Tag Team Championship ถูกรีไทร์ และได้ใช้แชมป์ WWE Tag Team Championship ต่อตามมาด้วยมีการเปลี่ยนดีไซน์เข็มขัดแชมป์ WWE Tag Team Championship เส้นใหมให้แชมป์ The Hart Dynasty (David Hart Smith และTyson Kidd) โดย Bret Hart
== สถิติการครองแชมป์โลกแทคทีม ==
== อ้างอิง ==
General
Specific
== แหล่งข้อมูลอื่น ==
WWE Unified World Tag Team Championship History  at The Wrestling Archive
เข็มขัดของดับเบิลยูดับเบิลยูอี
แชมเปี้ยนชิพของมวยปล้ำประเภทแทกทีม
เกียรติ ศงสนันทน์

เกียรติ ศงสนันทน์ เป็นนักเขียนบทภาพยนตร์ และผู้กำกับภาพยนตร์ชาวไทย
เกียรติเกิดที่กรุงเทพมหานคร จบการศึกษาจากโรงเรียนสวนกุหลาบวิทยาลัย รุ่นเดียวกับคงเดช จาตุรันต์รัศมี จากนั้นได้ศึกษาต่อสาขาวิชาออกแบบนิเทศศิลป์ คณะศิลปะและการออกแบบ มหาวิทยาลัยรังสิต และทำงานที่บริษัทโฆษณา   เคยร่วมกับคงเดชกำกับภาพยนตร์สั้น เรื่อง เจ๊ง ส่งเข้าร่วมการประกวดของมูลนิธิหนังไทย ได้รับรางวัลชมเชยในปี พ.ศ. 2542 
เกียรติมีผลงานเขียนบทและกำกับภาพยนตร์ จากเรื่อง สยิว ในปี พ.ศ. 2546 ซึ่งเป็นผลงานร่วมกับคงเดช จาตุรันต์รัศมี จากโครงการประกวดภาพยนตร์สั้น 'ส่งฝันสู่ฟิล์ม' ที่จัดโดยนิตยสารซีเนแมก  ภาพยนตร์เรื่องนี้ได้รับรางวัล Asian Trade Winds Award - Honorable Mention จากเทศกาลภาพยนตร์นานาชาติซีแอทเทิล ประจำปี 2003 สหรัฐอเมริกา และได้รับการเสนอชื่อเข้ารับรางวัลกรังปรีซ์ จากเทศกาลภาพยนตร์นานาชาติบราติสลาวา ประจำปี 2004 ประเทศสโลวาเกีย 
เกียรติ ศงสนันทน์ ยังเป็นผู้ร่วมเขียนบทภาพยนตร์เรื่อง อสุจ๊าก (2550) และ ท้าชน (2552) 
==อ้างอิง==
==แหล่งข้อมูลอื่น==
ผู้กำกับภาพยนตร์ชาวไทย
นักเขียนบทภาพยนตร์ชาวไทย
ทีเอ็นเอ ไฟนอล เรสโซลูชั่น

ทีเอ็นเอ ไฟนอล เรสโซลูชั่น เป็นรายการเพย์-เพอร์-วิวของทีเอ็นเอประจำเดือนธันวาคม แต่เดิมทีเป็นศึกประจำเดือนมกราคม โดยจัดขึ้นครั้งแรกเมื่อ 16 มกราคม ค.ศ.2005 ที่ TNA Impact! Zone ในเมือง Orlando, Florida
==ดูเพิ่ม==
รายชื่อเพย์-เพอร์-วิวของทีเอ็นเอ
==แหล่งข้อมูลอื่น==
TNAWrestling.com - the official website of Total Nonstop Action Wrestling 
Stream TNA Final Resolution Online
รายการเพย์-เพอร์-วิวของทีเอ็นเอ
ภาวะภูมิต้านตนเอง

ภาวะภูมิต้านตนเอง (autoimmunity) เกิดจากความล้มเหลวของระบบภูมิคุ้มกันทำให้ร่างกายไม่สามารถรับรู้ได้ว่าส่วนหนึ่งๆ เป็นส่วนหนึ่งของร่างกายตัวเอง ทำให้ระบบภูมิคุ้มกันมีการตอบสนองต่อเซลล์และเนื้อเยื่อของตัวเอง โรคที่เกิดจากความผิดปกติทางภูมิคุ้มกันเช่นนี้เรียกว่าโรคภูมิต้านตนเอง
== แหล่งข้อมูลอื่น ==
The Autoimmunity Blog
Autoimmunity – an Introduction Learning Unit on Chemgaroo
American Autoimmune Related Diseases Association: a nonprofit advocacy
Immune Tolerance Network: a research-oriented resource
Nobel Prize The 1960 Nobel Prize in Physiology or Medicine was awarded to Frank M. Burnet and Peter B Medawar.
[http://www.nature.com/nature/journal/vaop/ncurrent/abs/nature07405.html] Autoimmunity can be caused by environmental toxins
The Immunology Database and Analysis Portal - an NIAID-funded database resource of reference and experiment data covering the entire immunology domain
วิทยาภูมิคุ้มกัน
 
ระบบภูมิคุ้มกัน
บึงกาฬ (แก้ความกำกวม)

บึงกาฬ อาจหมายถึง
จังหวัดบึงกาฬ
อำเภอเมืองบึงกาฬ
อำเภอไชยบุรี
เทศบาลเมืองบึงกาฬ
โรงเรียนบึงกาฬ
หน้าแก้ความกำกวมชื่อสถานที่
การลงประชามติรัฐธรรมนูญอียิปต์ พ.ศ. 2554

การลงประชามติรัฐธรรมนูญอียิปต์ พ.ศ. 2554 มีขึ้นในวันที่ 19 มีนาคม พ.ศ. 2554 ภายหลังการปฏิวัติอียิปต์ พ.ศ. 2554 มีผู้มีสิทธิ์มากกว่า 14 ล้านคน (77%) ลงมติเห็นชอบ ขณะที่ราว 4 ล้านคน (23%) คัดค้านการเปลี่ยนแปลงรัฐธรรมนูญ ผู้ออกมาใช้สิทธิ์ลงประชามติมีเพียง 41% จากทั้งหมด 45 ล้านคนเท่านั้น
การปฏิรูปรัฐธรรมนูญที่ได้รับความเห็นชอบนี้รวมไปถึงการจำกัดการดำรงตำแหน่งของประธานาธิบดีให้เหลือมากสุดเพียงสองวาระ วาระละสี่ปีเท่านั้น การควบคุมดูแลการเลือกตั้งของฝ่ายตุลาการ การกำหนดให้ประธานาธิบดีจะต้องแต่งตั้งรองประธานาธิบดี คณะกรรมการร่างรัฐธรรมนูญฉบับใหม่ภายหลังการเลือกตั้งสมาชิกรัฐสภา และกำหนดให้ผู้ลงสมัครรับเลือกตั้งประธานาธิบดีสามารถลงสมัครได้ง่ายขึ้น โดยมีประชากรลงชื่อ 30,000 คน จากอย่างน้อย 15 จังหวัด สมาชิกสภานิติบัญญัติ 30 คน หรือการเสนอชื่อโดยพรรคการเมืองซึ่งมีที่นั่งอย่างน้อยหนึ่งที่ในสภานิติบัญญัติ
การปฏิรูปดังกล่าวได้รับการรับรองจากทั้งสองฝ่ายว่าเป็นการเพิ่มการป้องกันประชาธิปไตย แต่ผู้คัดค้านโต้แย้งว่าหลักการต่าง ๆ ยังคงไม่ได้ไม่ไกล และการเลือกตั้งจัดขึ้นเร็วเกินไปซึ่งอาจเอื้อประโยชน์แก่กลุ่มผู้คัดค้าน ภราดรภาพมุสลิม และสมาชิกของอดีตพรรคประชาธิปไตยแห่งชาติ ซึ่งปกครองอียิปต์ภายใต้ฮอสนี มุบารัก ผู้สนับสนุนยังอ้างถึงความกังวลที่ว่าการรอนานเกินไปอาจเพิ่มโอกาสให้ฝ่ายทหารกลับมาทวงคืนอำาจหรือความเสี่ยงต่อความไร้เสถียรภาพก่อนการเลือกตั้ง
การเลือกตั้งสมาชิกสภานิติบัญญัติกำหนดให้จัดขึ้นภายในหกเดือนข้างหน้า โดยกลุ่มที่กำลังทำงานเพื่อก่อตั้งพรรคการเมืองใหม่หลายกลุ่ม ได้เริ่มทำการหาเสียงแล้ว
== ประวัติ ==
thumb
รัฐธรรมนูญอียิปต์ฉบับ พ.ศ. 2514 ถูกยับยั้งโดยสภากองทัพสูงสุดเมื่อวันที่ 13 กุมภาพันธ์ พ.ศ. 2554 สองวันหลังจากการลาออกของฮอสนี มุบารัก ทางสภาได้จัดตั้งคณะกรรมการตุลาการขึ้นเพื่อร่างข้อแปรบัญญัติเพื่อปูทางสำหรับการเลือกตั้งสมาชิกรัฐสภาและประธานาธิบดีต่อไป
หากผลการลงประชามติส่วนใหญ่ไม่เห็นด้วยกับร่างรัฐธรรมนูญดังกล่าว รัฐธรรมนูญฉบับ พ.ศ. 2514 จะถูกทำให้เป็นโมฆะ และรัฐธรรมนูญฉบับใหม่จะถูกร่างขึ้นก่อนหน้าการเลือกตั้ง ซึ่งคาดว่าน่าจะขยายเวลาที่คาดการณ์ไว้ของช่วงถ่ายโอนอำนาจจนกระทั่งการเลือกตั้งไปจนถึง พ.ศ. 2555
== ผลการลงประชามติ ==
== อ้างอิง ==
การเลือกตั้งในอียิปต์
กฎหมายอียิปต์
การลงประชามติ
พ.ศ. 2554
การลงประชามติในปี พ.ศ. 2554
จัตุรัสทาห์รีร์

จัตุรัสตะหฺรีร์ (ميدان التحرير; Tahrir Square; หมายถึง "จัตุรัสการปลดปล่อย") เป็นจัตุรัสสาธารณะขนาดใหญ่ในกรุงไคโร ประเทศอียิปต์  เดิมถูกเรียกว่า จัตุรัสอิสมาอีลิยยะหฺ หลังจากผู้ปกครองสมัยคริสต์ศตวรรษที่ 19 อิสมาอิล ปาชา ผู้ซึ่งมอบหมายให้ก่อสร้างรูปแบบ "กรุงปารีสริมฝั่งแม่น้ำไนล์" ขึ้นเป็นเขตใหม่ของเมือง ภายหลังการปฏิวัติอียิปต์ ค.ศ. 1919 จัตุรัสดังกล่าวได้กลายมาเป็นที่รู้จักกันอย่างกว้างขวางว่า จัตุรัสตะหฺรีร์ (การปลดปล่อย) แต่จัตุรัสยังไม่ได้ถูกเปลี่ยนชื่ออย่างเป็นทางการจนกระทั่งการปฏิวัติอียิปต์ ค.ศ. 1952 ซึ่งเปลี่ยนแปลงการปกครองจากราชาธิปไตยภายใต้รัฐธรรมนูญมาเป็นสาธารณรัฐ
== อ้างอิง ==
ท
สถานที่ท่องเที่ยวในประเทศอียิปต์
สิ่งก่อสร้างในไคโร
ชาวเบตาอิสราเอล

ชาวเบตาอิสราเอล (ภาษาฮีบรู: בֵּיתֶא יִשְׂרָאֵל‎‎ - Beyte (beyt) Israel, ภาษากืออึซ: ቤተ እስራኤል - Bēta 'Isrā'ēl, modern Bēte 'Isrā'ēl, EA: "Betä Əsraʾel", บ้านของอิสราเอล") หรือชาวยิวเอธิโอเปีย (ภาษาฮีบรู: יְהוּדֵי ‏אֶ‏תְיוֹ‏פְּ‏יָ‏ה‎‎: yehudei itiyopya, ภาษากืออึซ: "የኢትዮጵያ አይሁድዊ", ye-Ityoppya Ayhudi), เป็นชื่อของชุมชนชาวยิวที่อาศัย ในบริเวณของจักรวรรดิอัคซุมหรือจักรวรรดิเอธิโอเปีย (ฮาเบซหรืออบิสซิสเนีย) ซึ่งปัจจุบันถูกแบ่งเป็นเขตอัมฮาราและทือกรึญญา
ชาวเบตาอิสราเอลอาศัยอยู่ทางเหนือและตะวันตกเฉียงเหนือของเอธิโอเปีย มีหมู่บ้านอย่างน้อย 500 หมู่บ้าน กระจายในเขตปกครองของชาวคริสต์และมุสลิม ส่วนใหญ่อาศัยอยู่หนาแน่นบริเวณทะเลสาบทานา และทางเหนือของทะเลสาบในติเกร กอนเดอร์ และเวลโล มีส่วนน้อยอาศัยอยู่ในเมืองกอนเดอร์และแอดดิส อะบาบา
เกือบทั้งหมดของชุมชนชาวเบตาอิสราเอลในเอธิโอเปียมากกว่า 120,000 คนอาศัยอยู่ในอิสราเอลภายใต้กฎหมายของการอพยพกลับซึ่งจะทำให้ชาวยิวและผู้ที่มีพ่อแม่หรือปู่ย่าตายายเป็นชาวยิวและคู่สมรสของพวกเขามีสิทธิที่จะตั้งถิ่นฐานในอิสราเอลและได้รับสัญชาติ รัฐบาลอิสราเอลได้ดำเนินการช่วยเหลือชาวเบตาอิสราเอลส่วนใหญ่โดยเฉพาะอย่างยิ่งในระหว่างปฏิบัติการโมเสส(พ.ศ. 2527) และปฏิบัติการโซโลมอน (พ.ศ. 2534) การย้ายถิ่นของพวกเขาเกิดขึ้นเมื่อเกิดสงครามกลางเมืองและความอดอยากคุกคามประชากรชาวยิวในประเทศเอธิโอเปีย การอพยพได้เกิดขึ้นอย่างต่อเนื่องจนถึงปัจจุบัน ทุกวันนี้ชาวเบตาอิสราเอล 81,000 คน เกิดในเอธิโอเปียในขณะที่ 38,500 คนหรือ 32% เกิดในอิสราเอล  . การดูดกลืนชาวเอธิโอเปียเข้าสู่สังคมอิสราเอลเป็นเครื่องหมายของความพยายามที่ประสบความสำเร็จในการรวมกลุ่มคนผิวสี ให้เป็นพลเมืองเท่าเทียมกับ คนส่วนใหญ่ของประเทศที่เป็นคนผิวขาว .
ชาวฟาลาซมูราเป็นลูกหลานของชาวเบตาอิสราเอล ที่หันไปนับถือศาสนาคริสต์ บางส่วนกลับไปปฏิบัติตามหลักศาสนายูดายและที่อาศัยอยู่ในชุมชนของ ชาวฟาลาซมูรา  ผู้นำทางจิตวิญญาณของชาวเบตาอิสราเอลได้ถกเถียงเกี่ยวกับการยอมรับว่าชาวฟาลาซมูราเป็นชาวยิว และยังเป็นหัวข้อถกเถียงในสังคมอิสราเอล 


== อ้างอิง ==
== แหล่งข้อมูลอื่น ==
Beta Israel: Society and Culture - Ethiopian Jews 
Ethiopian in the Net
Yopi - The Ethiopian Portal
Israel Association for Ethiopian Jews 
Collection of photos of Ethiopian Jews celebrating the Sigd Festival in Jerusalem
Construction of Beta Israel Identity 
Jewish Encyclopedia
Jewish Agency for Israel
The Jews of Ethiopia and their Names 
Abstract of the Lucotte-Smets article.
Marc Shapiro, "Return of a lost tribe" details the rediscovery of the Falasha 
History of Ethiopian Jews
A New Light for Ethiopian Jews at Tel Aviv University
ชาวยิว
เขาโบรโม

เขาโบรโม (Gunung Bromo) เป็นภูเขาไฟตั้งอยู่ในอุทยานแห่งชาติโบรโมเติงเกอร์เซอเมรู เป็นส่วนหนึ่งของมวลเขาสูงเติงเกอร์ในจังหวัดชวาตะวันออก ประเทศอินโดนีเซีย ยอดภูเขาไฟนี้มีความสูง 2,329 เมตร ซึ่งไม่ได้เป็นยอดเขาที่สูงที่สุด แต่เป็นแหล่งท่องเที่ยวยอดนิยมของนักท่องเที่ยว  เนื่องจากความสูงไม่มากนัก และเดินทางถึงยอดเขาได้โดยง่าย
ชื่อ โบรโม มาจากตัวสะกดในภาษาชวาของคำว่า "พรหม" ซึ่งเป็นพระนามของเทพเจ้าในศาสนาฮินดู ในเดือนธันวาคมของทุกปีจะมีเทศกาล Yadnya Kasada ชนชาวพื้นเมืองจะเดินเท้าขึ้นไปบนปากปล่องภูเขาไฟ และประกอบพิธีเซ่นไหว้เทพเจ้าโดยการโยนอาหาร ดอกไม้ และสัตว์บูชายัญลงในแอ่งภูเขาไฟ
เขาโบรโมเป็นภูเขาไฟที่ยังไม่ดับ การปะทุครั้งล่าสุดเกิดขึ้นใน พ.ศ. 2547 และตั้งแต่ช่วงปลาย พ.ศ. 2553 ต่อเนื่องมาจนถึงปัจจุบัน
== อ้างอิง ==
โบรโม
โบรโม
โบรโม
สนามกีฬาแอร์ราเซเดเอ

สนามกีฬาแอร์ราเซเดเอ (RCDE Stadium) หรือ สนามกีฬากูร์นัลยา-อัลปรัต (Estadi Cornellà-El Prat) เป็นสนามฟุตบอลที่นั่งทุกที่ บริเวณชานเมืองกูร์นัลยาและอัลปรัต ใกล้กับเมืองบาร์เซโลนา ในประเทศสเปน ใช้เวลาในการก่อสร้าง 3 ปี ด้วยงบประมาณราว 60 ล้านยูโร สร้างเสร็จในฤดูร้อนปี ค.ศ. 2009
เป็นสนามกีฬาเหย้าแห่งใหม่ของสโมสรแอร์ราเซเด อัสปัญญ็อล และได้รับรางวัลสนามแห่งปี จากรางวัลสนามกีฬาธุรกิจ เมื่อวันที่ 18 มิถุนายน ค.ศ. 2010 ที่ดับลิน สนามกีฬาจุคนได้ 40,500 คน แทนที่สนามกีฬาเดิม
แอร์ราเซเด อัสปัญญ็อล
แอร์ราเซเดเอ
สิ่งก่อสร้างในแคว้นกาตาลุญญา
สนามกีฬาฟุตบอลโลก 2030
แอร์ราเซเด อัสปัญญ็อล

ราชสโมสรกีฬาสเปนแห่งบาร์เซโลนา (Reial Club Deportiu Espanyol de Barcelona, ) หรือเรียกโดยย่อว่า  อัสปัญญ็อล (Espanyol) เป็นสโมสรฟุตบอลในประเทศสเปน ตั้งอยู่ในเมืองบาร์เซโลนา แคว้นกาตาลุญญา ปัจจุบันลงเล่นอยู่ในลาลิกา ลีกสูงสุดของประเทศสเปน
สโมสรก่อตั้งขึ้นในปี ค.ศ. 1900 ปัจจุบันพวกเขาใช้สนามกีฬาแอร์ราเซเดเอ ที่รองรับผู้ชมได้มากกว่า 40,000 ที่นั่งเป็นสนามเหย้า อัสปัญญ็อล ชนะเลิศโกปาเดลเรย์ 4 สมัย ล่าสุดเกิดขึ้นในปี ค.ศ. 2006 พวกเขามีผลงานที่ดีที่สุดในระดับยุโรป ด้วยการผ่านเข้าสู่รอบชิงชนะเลิศยูฟ่าคัพ ในปี ค.ศ. 1988 และ 2007 สโมสรมีการแข่งขันกับบาร์เซโลนา คู่แข่งร่วมเมืองมาอย่างยาวนาน โดยเรียกการพบกันของทั้งสองทีมว่าแดร์บีบาร์ซาลูนี
==อ้างอิง==
==แหล่งข้อมูลอื่น==
เว็บไซต์อย่างเป็นทางการ 
แอร์ราเซเด อัสปัญญ็อล ที่เว็บไซต์ลาลิกา 
แอร์ราเซเด อัสปัญญ็อล ที่เว็บไซต์ยูฟ่า 
สโมสรฟุตบอลในประเทศสเปน
สโมสรในลาลิกา
สโมสรฟุตบอลในบาร์เซโลนา
 
สโมสรกีฬาที่ก่อตั้งในปี พ.ศ. 2443
ไซท์เกเบอร์

ไซท์เกเบอร์ (Zeitgeber แปลว่า "ผู้ให้เวลา" หรือ "ผู้กำหนดจังหวะ") เป็นสัญญาณภายนอกที่ส่งนัยกำหนดจังหวะแก่นาฬิกาภายในสิ่งมีชีวิต ให้เดินสอดคล้องกับวงรอบกลางวัน/กลางคืน ใน 24 ชั่วโมงของโลก
ไซท์เกเบอร์ที่แรงที่สุดสำหรับทั้งพืชและสัตว์คือ แสง ไซท์เกเบอร์ชนิดที่ไม่ใช่แสงมีทั้ง อุณหภูมิ ปฏิสัมพันธ์ทางสังคม แบบแผนการกิน-ดื่ม เป็นต้น
คำเยอรมัน "ไซท์เกเบอร์" ถูกนำมาใช้ในภาษาอังกฤษ เมื่อเยือร์เกน อัสชอฟฟ์ หนึ่งในผู้ก่อตั้งสาขากลไกเวลาทางชีวภาพ ใช้มันในทศวรรษ 1960  ปัจจุบันมันถูกใช้โดยทั่วไปในวรรณกรรมวิทยาศาสตร์ของสาขานี้
== อ้างอิง ==
== วรรณกรรม ==
Aschoff J (1965) The phase-angle difference in circadian periodicity.In "Circadian Clocks" (J. Aschoff, ed.). North Holland Press, Amsterdam, p. 262–278.
== แหล่งข้อมูลอื่น ==
นาฬิกาในตัวเรา บอกให้รู้ถึงอะไรบ้าง , พสุ เดชะรินทร์, กรุงเทพธุรกิจ 26 เม.ย. 2548
ชีววิทยา
อิมแพ็ค เอ็กซ์ ดิวิชั่น แชมเปี้ยนชิพ

อิมแพ็ค เอ็กซ์ ดิวิชั่น แชมเปี้ยนชิพ (Impact X Division Championship) เป็นเข็มขัดแชมป์รองของโกเบิลฟอร์ซเรสต์ลิง หรือชือเดิมของสมาคมคือ โทเทิลนอนสต็อปแอคเชินเรสต์ลิง (TNA) ก่อตั้งขึ้นเมื่อวันที่ 19 มิถุนายน ค.ศ. 2002
เป็นเข็มขัดแชมป์นี้เคยเป็นที่รู้จักกันในชื่อ TNA X Division Championship ,Impact Wrestling X Division Championship ,NWA X Championship, NWA–TNA X Championship และ NWA–TNA X Division Championship
==ประวัติ==
=== เอ็กซ์ดิวิชั่น ===
TNA เอ็กซ์ดิวิชั่น ก่อตั้งเมื่อวันที่ 20 มิถุนาน ค.ศ. 2002 ในช่วงศึกของ Total Nonstop Action's first weekly PPV ด้วยแมทช์การปล้ำแทกทีม 6 คน คือ Jimmy Yang, Jorge Estrada, และSonny Siak ทีเรียกรวมกันว่า Flying Elvises  เอาชนะ A.J. Styles, Jerry Lynn, และLow Ki หลังจากวันนั้นในการบันทึกเทป PPV สัปดาห์ถัดไป TNA ได้เปิดตัว X Division Championship ซึ่งเป็นที่รู้จักในขณะนั้นชื่อ X Championship เพื่อแสดงให้เห็นถึงส่วน X Division ที่โดดเด่นมากขึ้น
X Division เป็นแนวมวยปล้ำนวัตกรรมใหม่ที่ผสมผสานทั้งมวยปล้ำแบบดั้งเดิม และสไตล์มวยปล้ำที่มีความเสี่ยงสูงรวมอยู่ด้วยใน cruiserweight divisions และlucha libre
===แมทช์พิเศษ===
TNA มีรูปแบบการแข่งขันแบบพิเศษ สำหรับการชิงแชมป์ X Division ซึ่งมี 3 แมทช์ใช้ใน TNA คือ Ultimate X match, The Steel Asylum, และXscape match
==สถิติในการครองแชมป์เอ็กซ์ดิวิชั่น==
ถึง  , 
==อ้างอิง==
==แหล่งข้อมูลอื่น==
TNAWrestling.com
อัลปากา

อัลปากา (alpaca; ชื่อวิทยาศาสตร์: Vicugna pacos) เป็นสัตว์เลี้ยงลูกด้วยนมที่อยู่ในวงศ์อูฐ (Camelidae) มีลักษณะคล้ายคลึงกับตัวยามา อัลปากาเป็นสัตว์ที่อยู่รวมกันเป็นฝูง พบได้ในที่สูงบริเวณแถบเทือกเขาแอนดีสในทวีปอเมริกาใต้ซึ่งได้แก่ ตอนใต้ของประเทศเปรู ตอนเหนือของประเทศโบลิเวีย ประเทศเอกวาดอร์ และตอนเหนือของประเทศชิลี อัลปากาเป็นสัตว์ที่มีความทรหดอดทนมาก โดยจะอยู่บริเวณที่ระดับความสูงจากน้ำทะเลประมาณ 3,500 เมตร (11,000 ฟุต) ถึง 5,000 เมตร (16,000 ฟุต)
== ลักษณะ ==
อัลปากาเป็นสัตว์ที่ไม่มีฟันหน้า มีความสูงเมื่อโตเต็มที่ประมาณ 180 เซนติเมตร ลักษณะคล้ายยามา แต่จะแตกต่างกันตรงที่อัลปากาไม่ได้ถูกเลี้ยงไว้ใช้ขนสัมภาระ แต่จะถูกเลี้ยงเพื่อนำขนมาทำเป็นเสื้อผ้าและเครื่องนุ่งห่ม ขนอัลปากานำมาใช้ประโยชน์ได้หลากหลาย ตั้งแต่ผ้าห่ม เสื้อกันหนาว หมวก ถุงมือ ผ้าพันคอ และเครื่องนุ่งห่มประเภทต่าง ๆ โดยขนของอัลปากาตามธรรมชาติมีหลายสี โดยในเปรูมีการจำแนกสีขนออกเป็น 52 สี ขณะที่ทางออสเตรเลียจำแนกไว้ 12 สี และสหรัฐอเมริกาจำแนกเป็น 16 สี
ขนอัลปากาได้ชื่อว่าเป็นขนสัตว์ที่นุ่มที่สุดในโลกจนได้รับการขนามนามว่า "เส้นใยจากพระเจ้า" ขนของอัลปากาเมื่อตัดแล้วจะมีราคาขายสูงถึงกิโลกรัมละ 30,000 บาท
== พฤติกรรม ==
อัลปากามีเสียงร้องหลายเสียง มักร้องเสียงแหลมสูงเมื่อตกอยู่ในภัยอันตราย หมาหรือแมวที่แปลกหน้าอาจทำให้อัลปากานึกว่าตนตกอยู่ในภัยอันตรายได้ มักทำเสียงดูดเพดานอ่อนหรืออาจทำเสียงในโพรงจมูกเมื่อแสดงความเป็นมิตร
อัลปากามักฮัมเป็นเพลงสั้น ๆ เมื่ออยากแสดงให้อัลปากาตัวอื่นรู้ว่าตนอยู่ใกล้หรือกำลังมีความสุข โดยมีเสียงฮัมที่แตกต่างกันไปในแต่ละตัว
มักร้องสูงเหมือนนกเมื่อตัวผู้ต่อสู้กัน ซึ่งอาจเป็นเสียงที่ทำให้ศัตรูหวาดกลัว อัลปากาจะรู้สึกว่าเป็นอันตรายหรือถูกคุกคามเมื่อถูกสัมผัสที่ช่วงก้น และจะป้องกันตัวด้วยการพ่นน้ำลายออกมาเหมือนอูฐ
==สัตว์เลี้ยง==
ปัจจุบัน มีการนิยมเลี้ยงอัลปากากันหลากหลายมากขึ้นในฐานะของปศุสัตว์และสัตว์เลี้ยง เนื่องจากเป็นสัตว์ที่เชื่องต่อผู้เลี้ยง ผู้ที่มีชื่อเสียงที่เลี้ยงอัลปากาไว้ในฐานะสัตว์เลี้ยง คือ นิโคล คิดแมน และ รอเบิร์ต ดาวนีย์ จูเนียร์ นักแสดงฮอลลีวุด มีราคาซื้อขายกันสูงถึงตัวละหลักแสนหรือล้านบาท อัลปากาสามารถเลี้ยงไว้ในบ้านได้เหมือนกับสุนัขโกลเดินริทรีฟเวอร์ตัวหนึ่ง ให้อาหารด้วยหญ้าและเสริมด้วยอาหารเม็ด อัลปากาเป็นสัตว์ที่รักสะอาด ขับถ่ายอย่างเป็นที่เป็นทางในพื้นทรายที่เตรียมไว้ให้ และเป็นสัตว์ที่ไม่มีกลิ่นเหม็นแม้ไม่ได้อาบน้ำ อัลปากาจะอาบน้ำต่อเมื่อถูกส่งเข้าประกวด ซึ่งต้องใช้เวลาเป่าขนนานถึง 4 ชั่วโมงให้แห้งต่อตัว
ในประเทศไทย มีฟาร์มเลี้ยงอัลปากาที่ใหญ่ที่สุดอยู่ที่อำเภอสวนผึ้ง จังหวัดราชบุรี บนพื้นที่กว่า 250 ไร่ 
== อ้างอิง ==
==แหล่งข้อมูลอื่น==
สัตว์เชื่องสัตว์เลี้ยง
อูฐปศุสัตว์
สัตว์ที่พบในทวีปอเมริกาใต้
เงินนิกเกิล

เงินนิกเกิล หรือในชื่ออื่นเช่น อัลปากา, เงินเยอรมัน อาร์เจนตัน เงินใหม่ ทองเหลืองนิกเกิล คือ โลหะผสมของทองแดงกับนิกเกิลและสังกะสีรวมอยู่ โดยส่วนผสมพื้นฐานจะอยู่ที่ ทองแดง 60% นิกเกิล 20% และสังกะสี 20% เงินนิกเกิลในสมัยใหม่ที่มีระบุไว้ในมาตรฐาน ASTM B122 ที่มีส่วนผสมของสังกะสีจำนวนมาก จะถูกจัดอยู่ในประเภทย่อยของทองเหลือง
ในเมืองไทย เงินนิกเกิล (มักรู้จักในชื่ออัลปากา) นิยมนำมาหล่อทำพระเครื่อง
== อ้างอิง ==
โลหะเจือ
อินาสึมะอีเลฟเวน GO

อินาสึมะอีเลฟเวน GO ไชน์ / ดาร์ค  เป็นวิดีโอเกมชุดที่ 4 ของซีรีส์อินาสึมะอีเลฟเวน โดยดำเนินเนื้อหาต่อจากอินาสึมะอีเลฟเวนในช่วง 10 ปีโดยดำเนินเนื้อหาด้วยตัวละครชุดใหม่ เริ่มวางจำหน่ายเมื่อวันที่ 15 ธันวาคม ค.ศ. 2011 โดยถูกผลิตสำหรับเครื่องนินเทนโด ทรีดีเอส
== จุดสำคัญ ==
อินาสึมะอีเลฟเวน GO เป็นซีรีส์ใหม่ของซีรีส์เกมอินาสึมะอีเลฟเวนโดยดำเนินเนื้อหาหลังจากที่เอนโด มาโมรุในยุค 10 ปีและได้ดำเนินเนื้อหาตัวละครใหม่ที่เกี่ยวข้องกับภาคนี้ด้วยเช่นกัน โดยตัวเอกหลักคือ มัทสึคาเซะ เทนมะ นักเรียนคนใหม่แห่งโรงเรียนไรมง และสมาชิกชุดใหม่ของชมรมฟุตบอลของโรงเรียนไรมงที่ปรากฏในภาคนี้ด้วยเช่นกัน และทั้งนี้เอนโดได้เป็นโค้ชของทีมชมรมฟุตบอลไรมง
ในเกมถูกแบ่งออกเป็น 2 เวอร์ชันคือ ไชน์ และ  ดาร์ค โดยจุดแตกต่างคือศัตรูที่ปรากฏตัวในภาคนี้และตัวละครที่ปรากฏในเกม ซึ่งแต่ละเวอร์ชันจะมีจุดแตกต่างด้วยกันดังนี้
เวอร์ชันไชน์จะเจอกับ คิยามะ ฮิโรโตะ เป็นตัวละครในเวอร์ชันนี้ ส่วนเวอร์ชันดาร์คจะเจอกับ คาเซมารุ อิจิโรตะ เป็นตัวละครในเวอร์ชันนี้ ภรรยาของเอนโดจะแตกต่างกันคือเวอร์ชันไชน์จะเป็น เอนโด นัตสึมิ เวอร์ชันดาร์คเป็น เอนโด ฟุยูกะ
ทีมที่จะปรากฏในเวอร์ชันไชน์คือ อันลิมิเต็ดไชน์นิ่ง โดยมี ฮาคุริว เป็นกัปตันทีม ส่วนเวอร์ชันดาร์คจะเจอกับทีม แอนเชียนดาร์ค โดยมี ชู เป็นกัปตันทีม
== เนื้อเรื่อง ==
หลังจาก 10 ปี ในช่วงการแข่งขันฟุตบอลฟรอนเทียร์ อินเตอร์เนชันแนลสิ้นสุดลงทีมอินาสึมะเจแปนเป็นผู้ชนะเลิศจากการแข่งขัน ทำให้กีฬาฟุตบอลกลายเป็นกีฬาที่นิยมมากที่สุดทั้งประเทศ แต่ด้วยกีฬาฟุตบอลได้รับความนิยมอย่างมากจนเกิดกระแสตัววัดระดับทางสังคม จนกระทั่งเกิดองค์กรที่ชื่อว่า ฟิฟธ์เซ็กเตอร์ เป็นองค์กรทำจัดการกีฬาฟุตบอลเพื่อความเสมอภาคเท่าเทียมกันในสังคม
มัทสึคาเซะ เทนมะ สมาชิกใหม่ของชมรมฟุตบอลไรมง ที่จะฟื้นความรักฟุตบอลการปฏิวัติของเด็กได้เริ่มต้นขึ้น.. ในขณะเดียวกันการแข่งขันระดับเยาวชน ฟุตบอลฟรอนเทียร์ หลังจากช่วง 10 ปี การแข่งขันโฮลี่โรด ได้เริ่มต้นขึ้นมาเช่นกัน
== รูปแบบการเล่น ==
อินาสึมะอีเลฟเวน GO ในปรับเปลี่ยนระบบภาพโดยปรับเปลี่ยนภาพจากกราฟิกโพลีกอนเป็นภาพกราฟิกสามมิติ และระบบการเล่นได้พัฒนาเพิ่มขึ้นมาเช่นโหมดแบทเทิลเป็นการเล่นระหว่างนักเตะทั้ง 5 และระบบสนามต่อสู้ซึ่งเพิ่มความสามารถเอาไว้รวมถึงระบบนักเตะโดยมีระบบอวตารเพิ่มขึ้นมา
== ตัวละคร ==
== เพลงประกอบ ==
ไชน์
"Ohayo! Shining Day" 
ร้องโดย T-Pistonz+KMC
"HAJIKE-YO"
ร้องโดย โซระโนะ อาโออิ (ซายากะ คิตาฮาระ)
ดาร์ค
"Uchikudark!" 
ร้องโดย T-Pistonz+KMC
"Aijo Jonetsu Neppuu" 
ร้องโดย โซระโนะ อาโออิ (ซายากะ คิตาฮาระ)
== ข้อมูลอื่นๆ ==
อวตาร (化身)
ร่างที่เกิดการรวบรวมพลังจิตใจของผู้เล่นฟุตบอล โดยจะมีรูปร่างและประเภทที่แตกต่างกัน โดยร่างอวตารจะอยู่บนหัวของผู้เล่นฟุตบอล
ซี้ด (シード)
ชื่อนักเล่นฟุตบอลที่ฟิฟธ์เซ็กเตอร์ส่งเข้ามาในชมรมฟุตบอลต่างๆ เพื่อเป็นสมาชิกในทีมหรือจับตาดูสมาชิกชมรมฟุตบอลต่างๆ
โฮลีโรด (ホーリーロード)
ชื่อการแข่งขันกีฬาฟุตบอลระดับเยาวชน พัฒนาจากการแข่งขัน ฟุตบอลฟรอนเทียร์ เมื่อ 10 ปีก่อน แต่มีจุดแตกต่างคือ ได้เพิ่มการเลือกตั้งคัดเลือก จักรพรรดิศักดิ์สิทธิ์ ของฟิฟธ์เซ็กเตอร์ด้วย
== อ้างอิง ==
== แหล่งข้อมูลอื่น ==
Inazuma Eleven GO Official Website
Inazuma Eleven Official Website
Inazuma World
TV Tokyo Inazuma Eleven GO Official Website 
วิดีโอเกมที่ออกวางจำหน่ายในปี พ.ศ. 2554
วิดีโอเกมฟุตบอล
อินาสึมะอีเลฟเวน
โหด เลว ดี (ภาพยนตร์เกาหลี)

โหด เลว ดี (무적자; The Invincible หรือ A Better Tomorrow) เป็นภาพยนตร์เกาหลี ที่รีเมคมาจากภาพยนตร์ฮ่องกงที่กำกับโดยจอห์น วู เรื่อง โหด เลว ดี ที่โจว เหวินฟะ เคยนำแสดงใน ค.ศ. 1986 และภาพยนตร์เวอร์ชันเกาหลีชุดนี้ สามารถทำเงินเป็นอันดับหนึ่งบ็อกซ์ออฟฟิศในเกาหลีใต้ในสัปดาห์แรกเปิดตัว และมีการถ่ายทำทั้งในเกาหลีใต้, จีน, ญี่ปุ่น และไทย กำกับภาพยนตร์โดยซอง เฮซึง ซึ่งภาพยนตร์ชุดดังกล่าวเป็นเรื่องราวที่เกี่ยวข้องกับความขัดแย้งระหว่างมาเฟียที่ลักลอบค้าอาวุธในตลาดมืด กับความขัดแย้งที่มีต่อตำรวจ และเป็นเหตุการณ์ของชายสี่คนที่มีทั้งการเชื่อใจ, การทรยศหักหลัง และน้ำใจของลูกผู้ชาย
== รายชื่อนักแสดง ==
จู จินโม รับบทเป็น คิม ฮยอก
ซอง ซึงฮอน รับบทเป็น ลี ยองชุน
คิม คังวู รับบทเป็น คิม ชอล
โจ ฮันซอน รับบทเป็น จอง แทมิน
== อ้างอิง ==
== แหล่งข้อมูลอื่น ==
เว็บทางการ  
ภาพยนตร์เกาหลี
ภาพยนตร์ที่นำกลับมาสร้างใหม่
ภาพยนตร์ที่ถ่ายทำในประเทศไทย
ภาพยนตร์ที่ถ่ายทำในประเทศเกาหลีใต้